
««ԿՐԹՈՒԹՅԱՆ ԶԱՐԳԱՑՄԱՆ ԵՎ ՆՈՐԱՐԱՐՈՒԹՅՈՒՆՆԵՐԻ ԱԶԳԱՅԻՆ ԿԵՆՏՐՈՆ» ՀԻՄՆԱԴՐԱՄԻՑ ԳՈՒՅՔ ՀԵՏ ՎԵՐՑՆԵԼՈՒ ԵՎ «ՄԱՍՆԱԳԻՏԱԿԱՆ ԿՐԹՈՒԹՅԱՆ ԵՎ ՈՒՍՈՒՑՄԱՆ ԶԱՐԳԱՑՄԱՆ ԱԶԳԱՅԻՆ ԿԵՆՏՐՈՆ» ՀԻՄՆԱԴՐԱՄԻՆ ԱՆԺԱՄԿԵՏ, ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ  ԳՈՒՅՔ ՏՐԱՄԱԴՐԵԼՈՒ  ՄԱՍԻՆ

Հիմք ընդունելով Հայաստանի Հանրապետության քաղաքացիական օրենսգրքի 685-րդ, 688-րդ հոդվածները «Պետական գույքի կառավարման մասին» օրենքի 30-րդ հոդվածի 2-րդ մասի 3-րդ ենթակետի և Հայաստանի Հանրապետության կառավարության 2023 թվականի ապրիլի 21-ի N 595-Ն որոշման N 1 հավելվածով հաստատված կարգի 4-րդ կետի 1-ին ենթակետը` Հայաստանի Հանրապետության կառավարությունը ո ր ո շ ու մ է.

1. Հյաստանի Հանրապետության  տարածքային կառավարման և ենթակառուցվածքների նախարարության  պետական գույքի  կառավարման կոմիտեին այսուհետև՝ Կոմիտե ամրացված, Հայաստանի Հանրապետության սեփականություն հանդիսացող՝ Երևան քաղաք, Տիգրան Մեծի պողոտա, 67 հասցեում գտնվող անշարժ գույքի  իրավունքների պետական գրանցման N 22012020-01-0250 վկայական՝ «Կրթության զարգացման և նորարարությունների ազգային կենտրոն» հիմնադրամին (պետական գրանցման համարը՝ 222.160.945132) տրամադրված անշարժ գույքի 4-րդ հարկը՝ 136,958,060.16 ՀՀ դրամ շուկայական արժեքին մոտարկված կադաստրային արժեքով 629 քառ.մետր ընդհանուր մակերեսով տարածքը` համաձայն հավելվածի և դրա զբաղեցրած, օգտագործման ու սպասարկման համար անհրաժեշտ բաժնային մաս կազմող հողամասը հետ վերցնել «Կրթության զարգացման և նորարարությունների ազգային կենտրոն» հիմնադրամից և անժամկետ, անհատույց օգտագործման իրավունքով տրամադրել «Մասնագիտական կրթության և ուսուցման զարգացման ազգային կենտրոն» հիմնադրամին (պետական գրանցման համարը՝ 222.160.55392)՝ վերջինիս բնականոն գործունեությունն անխափան ապահովելու նպատակով:
2. Սահմանել, որ «Կրթության զարգացման և նորարարությունների ազգային կենտրոն» հիմնադրամին ամրացված հանդեսության դահլիճը և սույն որոշման 1-ին կետում նշված տարածքի նկատմամբ  շենքից  անբաժանելի բաժնային մաս հանդիսացող տարածքները «Մասնագիտական կրթության և ուսուցման զարգացման ազգային կենտրոն» հիմնադրամի հետ օգտագործել  համատեղ:
3. Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի նախագահին՝ 
1) սույն որոշումն ուժի մեջ մտնելուց հետո երկամսյա ժամկետում ապահովել «Կրթության զարգացման և նորարարությունների ազգային կենտրոն» հիմնադրամի հետ 2022 թվականի մարտի 23-ին կնքված ոչ բնակելի տարածքի անհատույց օգտագործման N 15/0022 պայմանագրում սույն որոշման 1-ին կետից բխող փոփոխություն կատարելու մասին համաձայնագրի (այսուհետ՝ համաձայնագրի) կնքումը: Համաձայնագրի նոտարական վավերացման և համաձայնագրից ծագող գույքային իրավունքների պետական գրանցման ծախսերն ենթակա են իրականացման  «Կրթության զարգացման և նորարարությունների ազգային կենտրոն» հիմնադրամի միջոցների հաշվին. 
2) սույն որոշման 2-րդ կետի 1-ին ենթակետում նշված աշխատանքների ավարտից հետո երկամսյա ժամկետում «Մասնագիտական կրթության և ուսուցման զարգացման ազգային կենտրոն» հիմնադրամի հետ կնքել Երևան քաղաք, Տիգրան Մեծի պողոտա, 67 հասցեում գտնվող գույքի անհատույց օգտագործման պայմանագիր՝ վերջինիս մեջ ներառել դրույթ՝ պայմանագրի նոտարական վավերացման և պայմանագրից ծագող գույքային իրավունքների պետական գրանցման ծախսերն ենթակա են իրականացման «Մասնագիտական կրթության և ուսուցման զարգացման ազգային կենտրոն» հիմնադրամի միջոցների հաշվին:

     ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 
ՎԱՐՉԱՊԵՏ                 				                       Ն. ՓԱՇԻՆՅԱՆ  
